মহম্মদ কাইফের হাতেই উঠতে পারে আফগানিস্তান ক্রিকেট দলের রিমোট কন্ট্রোল। অন্তত সেরকমটাই খবর।
মাসখানেক আগেই লালচাঁদ রাজপুতের সঙ্গে সম্পর্ক ছিন্ন করেছে সে দেশের বোর্ড। রাজপুতের সঙ্গে চুক্তি শেষ হওয়ার পরে তা আর নবীকরণ করা হয়নি। রাজপুতকে ছেড়ে দিলেও আফগানিস্তান ক্রিকেট বোর্ডের নজরে এখন মহম্মদ কাইফ। তাঁর সঙ্গে কথা চালাচ্ছে আফগান ক্রিকেট বোর্ড। খবরের ভিতরের খবর বলছে, মহম্মদ কাইফকেই কোচ হিসেবে বেছে নেবে আফগানিস্তান। তা কেবল সময়ের অপেক্ষা।

এই বিষয়ে অন্যান্য খবর

রাখি পরে যে ভোগান্তি হল কাইফ ও পাঠানের, আগে জানলে নির্ঘাত ছুঁতেন না
মৌলবাদী কট্টরপন্থীদের নিশানায় মহম্মদ কাইফ, ফের কী করলেন তিনি


উল্লেখ্য, কাইফ ১৩টি টেস্ট এবং ১২৫টি ওয়ানডে খেলেছেন ভারতের হয়ে। দুরন্ত ফিল্ডিং করতেন কাইফ। প্রয়োজনের সময়ে মিডল অর্ডারে নেমেও ভারতকে জিতিয়েছেন তিনি। ন্যাটওয়েস্ট ট্রফির ফাইনালে কাইফের ইনিংস স্মৃতিতে থাকার কথা ক্রিকেটপাগলদের। 
ইতিমধ্যেই আফগানিস্তান ক্রিকেট বোর্ডের চেয়ারম্যান শুকরুল্লা আতিফ মাশাল ও সিইও শফিকুল্লা স্তানিকজাইয়ের সঙ্গে আগামী সপ্তাহেই আলোচনায় বসবেন কাইফ। সব ঠিক থাকলে কাইফের হাতেই উঠবে আফগানিস্তানের ক্রিকেট দলের দায়িত্ব।
প্রাক্তন ভারতীয় স্পিনার সুনীল যোশী বাংলাদেশের দায়িত্ব নেওয়ায় সফল হয়েছেন শাকিব আল হাসানরা। অস্ট্রেলিয়ার মতো প্রতিপক্ষকে টেস্টে হারাতে সক্ষম হয়েছে অজিরা। কাইফ দায়িত্ব নিলে আফগানরা কি বদলে যাবেন, সেটাই এখন দেখার।